آیا صوفیہ (طرابزون)

آیا صوفیا (یونانی: Ἁγία Σοφία، بمعنی "مقدس حکمت") ایک سابقہ یونانی آرتھوڈوکس گرجا ہے جسے 1584ء میں مسجد میں تبدیل کیا گیا۔ یہ ترکی کے شمال مشرقی حصے میں واقع شہر طرابزون میں موجود ہے۔ 1964ء میں اس عمارت کو میوزیم میں تبدیل کیا گیا اور 2013ء میں دوبارہ مسجد کے طور پر استعمال شروع ہوا۔

اس عمارت کی تاریخ 13ویں صدی تک جاتی ہے، جب طرابزون بازنطینی سلطنتِ طرابزون کا دار الحکومت تھا۔ یہ سمندر کے قریب اور شہر کی قرون وسطیٰ کی فصیل سے دو میل مغرب میں واقع ہے۔ یہ علاقے میں موجود چند درجن بازنطینی مقامات میں سے ایک ہے اور اسے بازنطینی فنِ تعمیر کی بہترین مثالوں میں سے ایک قرار دیا گیا ہے۔"Religion in Turkey: Erasing the Christian past." ذي إيكونوميست. July 25, 2013. 

 تاریخ 
تصغیر|آیا صوفیا، جو بحیرہ اسود کے ساحل پر طرابزون شہر میں واقع ہے۔
آیا صوفیا، جو طرابزون میں بحیرۂ اسود کے ساحل پر واقع ہے، کی تعمیر سلطنتِ طرابزون کے بادشاہ مینوئیل اول کے دور (1238–1263) میں ہوئی۔ گرجا کی دیواروں پر کندہ سب سے پرانی تحریروں میں سن 1291 اور 1293 درج ہیں۔
تصغیر|آیا صوفیا کا گھنٹہ گھر
جب محمد فاتح نے 1461 میں شہر فتح کیا تو ممکن ہے کہ گرجا کو مسجد میں بدل دیا گیا ہو اور اس کی دیواروں پر موجود تصویریں چونے سے ڈھانپ دی گئی ہوں۔ تاہم بعض محققین کا خیال ہے کہ اسے 1584 تک مسجد میں نہیں بدلا گیا، کیونکہ یہ شہر کی فصیل سے کئی کلومیٹر باہر واقع تھی اور عثمانیوں نے فوری طور پر اسے مسجد میں تبدیل کرنے سے گریز کیا۔Eastmond, Anthony. "The Byzantine Empires in the Thirteenth Century" in Art and Identity in Thirteenth-Century Byzantium: Hagia Sophia and the Empire of Trebizond. Burlington, VT: Ashgate, 2004, p. 1. .Gabriel Millet, "Les monastères et les églises de Trébizonde", Bulletin de correspondance hellénique, 19 (1895), p. 428 

گرجا کے ساتھ واقع خانقاہ کا استعمال راہب کرتے رہے اور 1701 تک یہاں راہب مقیم تھے، جیسا کہ سیاح تورنفورٹ نے اپنی تحریروں میں ذکر کیا۔ غالب امکان ہے کہ راہب آہستہ آہستہ اس عمارت کو چھوڑ گئے، کیونکہ یہ انھیں حملوں اور ہراسانی سے محفوظ نہ رکھ سکی اور ترکوں نے اسے بغیر راہبوں کو نکالے اپنے استعمال میں لے لیا۔Millet, Les monastères, p. 433
 تصویری مجموعہ 

 حوالہ جات 

زمرہ:طرابزون میں مساجد
زمرہ:1964ء میں قائم شدہ عجائب گھر
زمرہ:ترکیہ میں بازنطینی عجائب گھر
زمرہ:1263ء میں مکمل ہونے والی عمارات و ساخات
زمرہ:سلطنت عثمانیہ کی طرف سے مساجد میں تبدیل کیے جانے والے گرجا گھر
زمرہ:ترکیہ میں کیتھیڈرل
زمرہ:بازطینی فن
زمرہ:سلطنت طربزون
زمرہ:ویکی ڈیٹا خاصیت 856 کے زیر استعمال صفحات